b'\n_START_ARTICLE_\nKekau\xc5\x8dnohi\n_START_SECTION_\nRo\xc4\x91enje i obitelj\n_START_PARAGRAPH_\nKekauonohi je ro\xc4\x91ena oko 1805. godine u Lahaini na otoku Mauiju._NEWLINE_Njezin je otac bio princ Kahoanoku Kinau, a majka kraljica Kahakuha\xca\xbbakoi Wahinepio, sestra Bokija i Vilima Pitta Kalanimokua._NEWLINE_Kahoanoku Kinau bio je sin kralja Kamehamehe I. Velikog i kraljice Peleuli, \xc4\x8diji je otac bio Kamanawa I., Kamehamehin o\xc4\x8duh._NEWLINE_Njezin je o\xc4\x8duh bio Kaukuna Kahekili.\n_START_SECTION_\nBrakovi\n_START_PARAGRAPH_\nKekauonohi se udala za svojeg strica, kralja Kamehamehu II. On je imao jo\xc5\xa1 supruga, a jedna od njih bila je Kalanipauahi._NEWLINE_Bila je prisutna na slavnom objedu. _NEWLINE_Nakon Kamehamehine smrti, udala se za svojeg polubrata, Kahalaiju Luanuua._NEWLINE_Bila je protestant te se nakon smrti kraljice Kaahumanu udala za princa Arona Kealiiahonuija. Nisu imali djece. Nakon njegove smrti udala se za Levija Haaleleu, ro\xc4\x91aka kraljice Kalame (supruga Kamehamehe III.). Rodila je sina, Vilima Pitta Kinaua. _NEWLINE_Naslijedila je zemlju svog ujaka Vilima i umrla u Honoluluu._NEWLINE_Njezine usvojene k\xc4\x87eri bile su Abigajla Maheha i Ana Kaiulani.'